Nyilatkozott az ALT Cash Kft az NR-270-es online pénztárgépről - Armacash Pénztárgép és Irodatechnika
Nyilatkozott az ALT Cash Kft az NR-270-es online pénztárgépről
Szerva itt, labda ott: csak tudja valaki követni az eseményeket a 2013-as online pénztárgép piacon! - 2013.10.31.
Mai napon az ALT Cash Kft az alábbi nyilatkozatot tette közzé a Sam4s NR-270-es online pénztárgép körül kibontakozó herce-hurca miatt:
ENGEDÉLYT VISSZAIGAZOLÓ NYILATKOZAT
Jelen dokumentum az Alt Cash Kft. 2013.08.23-2013.10.31 között online pénztárgépre kötött minden adás-vételi szerződésének elválaszthatatlan részét képezi.
Alulírott Alt Cash Kft. (székhelye: 1141 Budapest, Fogarasi út 195-197., cégjegyzékszám: 01-09-167689, adószám: 10770144-2-42, képviselő neve: Madarász Jenő ügyvezető) nyilatkozik arról, hogy 2013.08.06-án a SAM4S NR-270 ONLINE pénztárgép forgalmazási engedélyét A004-es engedélyszámmal megkapta az MKEH első fokú döntése alapján, mely határozat 2013. augusztus 21-én jogerőssé vált, továbbá arról, hogy 2013. szeptember 19-én a SAM4S NR-300 ONLINE pénztárgép forgalmazási engedélyét A017-es engedélyszámmal megkapta az MKEH első fokú döntése alapján, mely 2013. október 4-én jogerőssé vált.
Nyilatkozunk, hogy az MKEH honlapján 2013. október 28-án megjelent közleményben foglalt, SAM4S NR-270 ONLINE pénztárgépre vonatkozó engedély visszavonás nem jogerős, azaz az Alt Cash Kft. 2013. október 31. napján az alábbi pénztárgépekre vonatkozóan rendelkezik jogerős forgalmazási engedéllyel:
Felhívjuk ügyfeleink figyelmét, hogy minden szerződés tárgya a jogerős engedéllyel rendelkező Sam4s NR 270-es modell.
Az Alt Cash Kft. vállalja, hogy az online pénztárgépre vonatkozó, mindenkor hatályos NGM rendeletben szereplő üzembe helyezési határidő előtt 15 naptári nappal nyilatkozik a jelenleg jogerős forgalmazási engedéllyel nem rendelkező készülékek - a Sam4s NR-240 és a Sam4s NR-440 - forgalmazási engedélyéről, amelyek engedélyeztetési eljárása jelenleg folyamatban van.
Ezek szerint - és egyértelműen -az ALT Cash Kft felveszi a kesztyűt és küzdeni fog a Sam4s NR-270-es engedélyéért!
további fejlemények jövő héten :)
Cimkék: sam4s, sam4s nr-270, online pénztárgép, visszavont engedély,